ΚΑΝΟΝΙΣΜΟΣ (ΕΟΚ) αριθ. 1824/92 ΤΗΣ ΕΠΙΤΡΟΠΗΣ της 3ης Ιουλίου 1992 για την τροποποίηση του κανονισμού (ΕΟΚ) αριθ. 1226/92 όσον αφορά την ανακοίνωση από τα κράτη μέλη στην Επιτροπή των στοιχείων σχετικά με τις εισαγωγές ορισμένων μεταποιημένων προϊόντων με βάση τα οπωροκηπευτικά

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 για την κοινή οργάνωση αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1569/92 (2), και ιδίως το άρθρο 20-

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 σχετικά με την κοινή οργάνωση αγοράς στον τομέα των οπωροκηπευτικών (3), όπως τροποποιήθηκε τελευταία από τον κανονισμό (ΕΟΚ) αριθ. 1754/92 (4), και ιδίως το άρθρο 38 παράγραφος 1,

Εκτιμώντας:

ότι ο κανονισμός (ΕΟΚ) αριθ. 1498/92 της Επιτροπής της 10ης Ιουνίου 1992 σχετικά με τις λεπτομέρειες εφαρμογής του καθεστώτος ελάχιστης τιμής κατά την εισαγωγή για ορισμένα ερυθρά φρούτα που κατάγονται από την Ουγγαρία, την Πολωνία και την Τσεχοσλοβακία και καθορίζει τις ελάχιστες τιμές κατά την εισαγωγή που ισχύουν μέχρι τις 31 Μαΐου 1993 (5), καθόρισε τιμές για τα κατεψυγμένα προϊόντα που λαμβάνουν υπόψη κάποια διαφοροποίηση ανάλογα με την ποιότητα των προϊόντων- ότι πρέπει να προβλεφθεί ανακοίνωση από τα κράτη μέλη στο ίδιο επίπεδο υποδιάκρισης των κωδικών ΣΟ για τα εν λόγω προϊόντα- ότι πρέπει επομένως να προσαρμοστεί ανάλογα το παράρτημα του κανονισμού (ΕΟΚ) αριθ. 1226/92 της Επιτροπής (6)-

ότι ο κανονισμός (ΕΟΚ) αριθ. 1498/92 καθόρισε τις ελάχιστες τιμές κατά την εισαγωγή ορισμένων ερυθρών φρούτων, που προορίζονται για μεταποίηση και εισάγονται υπό τους κωδικούς ΣΟ των νωπών προϊόντων- ότι πρέπει να προβλεφθεί επίσης ανακοίνωση από τα κράτη μέλη των δεδομένων των σχετικών με τα προϊόντα αυτά με την ίδια συχνότητα που ισχύει και για τα ημιμεταποιημένα προϊόντα- ότι για άλλα ερυθρά φρούτα που προορίζονται για μεταποίηση και εισάγονται υπό τους κωδικούς ΣΟ των νωπών προϊόντων, πρέπει να μπορεί να παρακολουθείται τακτικά η εξέλιξη των εισαγωγών-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών και Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΟΚ) αριθ. 1226/92 αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Ιουλίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 49 της 27. 2. 1986, σ. 1. (2) ΕΕ αριθ. L 166 της 20. 6. 1992, σ. 5. (3) ΕΕ αριθ. L 118 της 20. 5. 1972, σ. 1. (4) ΕΕ αριθ. L 180 της 1. 7. 1992, σ. 23. (5) ΕΕ αριθ. L 158 της 11. 6. 1992, σ. 15. (6) ΕΕ αριθ. L 128 της 14. 5. 1992, σ. 18.

ΠΑΡΑΡΤΗΜΑ

Κωδικός ΣΟ Περιγραφή προϊόντων Κωδικός Taric Χώρα καταγωγής ex 0811 10 11 Κατεψυγμένες φράουλες, με προσθήκη ζάχαρης ή άλλων γλυκαντικών, με περιεκτικότητα σε σάκχαρα ανώτερη του 13 % κατά βάρος: ολόκληρα φρούτα 0811 10 11*10 ex 0811 10 11 Κατεψυγμένες φράουλες, με προσθήκη ζάχαρης ή άλλων γλυκαντικών, με περιεκτικότητα σε σάκχαρα ανώτερη του 13 % κατά βάρος: άλλα 0811 10 11*90 ex 0811 10 19 Κατεψυγμένες φράουλες, με προσθήκη ζάχαρης ή άλλων γλυκαντικών, με περιεκτικότητα σε σάκχαρα που δεν υπερβαίνει το 13 % κατά βάρος: ολόκληρα φρούτα 0811 10 19*10 ex 0811 10 19 Κατεψυγμένες φράουλες, με προσθήκη ζάχαρης ή άλλων γλυκαντικών, με περιεκτικότητα σε σάκχαρα που δεν υπερβαίνει το 13 % κατά βάρος: άλλα 0811 10 19*90 ex 0811 10 90 Κατεψυγμένες φράουλες χωρίς προσθήκη ζάχαρης ή άλλων γλυκαντικών: ολόκληρα φρούτα 0811 10 90*10 ex 0811 10 90 Κατεψυγμένες φράουλες χωρίς προσθήκη ζάχαρης ή άλλων γλυκαντικών: άλλα 0811 10 90*90 ex 0811 20 19 Κατεψυγμένα σμέουρα, με προσθήκη ζάχαρης ή άλλων γλυκαντικών, με περιεκτικότητα σε σάκχαρα που δεν υπερβαίνει το 13 % κατά βάρος: ολόκληρα φρούτα 0811 20 19*11 ex 0811 20 19 Κατεψυγμένα σμέουρα, με προσθήκη ζάχαρης ή άλλων γλυκαντικών, με περιεκτικότητα σε σάκχαρα που δεν υπερβαίνει το 13 % κατά βάρος: άλλα 0811 20 19*19 ex 0811 20 31 Κατεψυγμένα σμέουρα, χωρίς προσθήκη ζάχαρης ή άλλων γλυκαντικών: ολόκληρα φρούτα 0811 20 31*10 ex 0811 20 31 Κατεψυγμένα σμέουρα, χωρίς προσθήκη ζάχαρης ή άλλων γλυκαντικών: άλλα 0811 20 31*90 Πολωνία

Τσεχοσλοβακία Ουγγαρία Γιουγκοσλαβία με τη σύνθεσή της την 1η Ιανουαρίου 1991 ex 0811 20 39 Κατεψυγμένα φραγκοστάφυλα μαύρα χωρίς προσθήκη ζάχαρης ή άλλων γλυκαντικών: χωρίς κοτσάνι 0811 20 39*10 ex 0811 20 39 Κατεψυγμένα φραγκοστάφυλα μαύρα χωρίς προσθήκη ζάχαρης ή άλλων γλυκαντικών: άλλα 0811 20 39*90 ex 0811 20 51 Κατεψυγμένα φραγκοστάφυλα κόκκινα χωρίς προσθήκη ζάχαρης ή άλλων γλυκαντικών: χωρίς κοτσάνι 0811 20 51*10 ex 0811 20 51 Κατεψυγμένα φραγκοστάφυλα κόκκινα χωρίς προσθήκη ζάχαρης ή άλλων γλυκαντικών: άλλα 0811 20 51*90 0812 20 00 Φράουλες προσωρινά διατηρημένες - 0812 90 60 Σμέουρα προσωρινά διατηρημένα - ex 0810 10 10 Φράουλες από 1ης Μαΐου μέχρι 31 Ιουλίου, προοριζόμενες για μεταποίηση 0810 10 10*10 ex 0810 10 90 Φράουλες από 1ης Αυγούστου μέχρι 30 Απριλίου, προοριζόμενες για μεταποίηση 0810 10 90*11

0810 10 90*21

0810 10 90*32

0810 10 90*36

0810 10 90*41

0810 10 90*51 ex 0810 20 10 Σμέουρα που προορίζονται για μεταποίηση 0810 20 10*11

0810 20 10*21 ex 0810 30 10 Φραγκοστάφυλα μαύρα που προορίζονται για μεταποίηση 0810 30 10*10 ex 0810 30 30 Φραγκοστάφυλα κόκκινα που προορίζονται για μεταποίηση 0810 30 30*10